เย็นนี้เลี่ยงรามคำแหงมีเตะบอลไทย-อิรัก คาดจราจรสาหัส
วันที่ 8 ก.ย 58 กองบังคับการตำรวจจราจร (บก.จร.) รายงานสภาพการจราจรในเขตพื้นที่กรุงเทพมหานคร ในช่วงเย็นวันนี้ ว่าถนนรามคำแหง ขาออก จาก แยกคลองตัน มุ่งหน้า แยกรามคำแหง ไป หน้า ม.รามคำแหง รถหนาแน่นเคลื่อนตัวได้ช้า ท้ายชะลอตัวอยู่ที่แยกรามคำแหง, ช่วง ม.รามคำแหง มุ่งหน้า แยกลำสาลี ไป แยกเทคโนบางกะปิ รถมากเคลื่อนตัวได้ช้า ส่วนถนนสีลม จาก แยกศาลาแดง มุ่งหน้า แยกนราลม ไป แยกเดโช รถมากเคลื่อนตัวได้ช้า ท้ายชะลอตัวอยู่ที่แยกศาลาแดง, แยกเดโช มุ่งหน้า แยกสุรศักดิ์ ไป แยกสีลม-เจริญกรุง รถมากเคลื่อนตัวได้เรื่อยๆ,ด้านถนนพระราม 9 ขาออก จาก แยก อสมท. มุ่งหน้า แยกศูนย์วิจัย ไป แยกพระราม 9-2 รถหนาแน่นเคลื่อนตัวได้ช้า ท้ายชะลอตัวอยู่ที่แยก อสมท., ช่วง แยกพระราม 9-2 มุ่งหน้า แยกรามคำแหง ไป แยกพรีเมียร์-พระราม 9 ใหม่ รถมากเคลื่อนตัวได้ช้า ขณะที่ถนนราชดำริ จาก แยกราชประสงค์ มุ่งหน้า แยกประตูน้ำ รถมากเริ่มเคลื่อนตัวได้ช้า ท้ายชะลอตัวใกล้สะพานลอยคนข้ามที่ 2,สำหรับถนนแจ้งวัฒนะ ขาออก จาก อนุสาวรีย์พิทักษ์รัฐธรรมนูญ มุ่งหน้า แยกหลักสี่-วิภาวดี ไป แยกเมืองทอง รถหนาแน่นเคลื่อนตัวได้ช้า ท้ายชะลอตัวอยู่ที่สะพานข้ามแยกหลักสี่, ช่วง แยกเมืองทอง มุ่งหน้า แยกปากเกร็ด รถมากเคลื่อนตัวได้ช้า เช่นเดียวกับถนนงามวงศ์วาน ขาออก จาก แยกเกษตร มุ่งหน้า สะพานข้ามแยกบางเขน ไป แยกพงษ์เพชร รถหนาแน่นเคลื่อนตัวได้ช้า ท้ายชะลอตัวอยู่ที่อุโมงค์เกษตร, ช่วง แยกพงษ์เพชร มุ่งหน้า แยกแคราย รถมากเคลื่อนตัวได้ช้า,ทั้งนี้ ศูนย์ควบคุมและสั่งการจราจร (บก.02) แจ้งว่าเนื่องด้วยสมาคมฟุตบอลแห่งประเทศไทย ได้จัดการแข่งขันฟุตบอลโลก 2018 รอบคัดเลือกโซนเอเชียระหว่างทีมชาติไทยและทีมชาติอิรักในวันนี้ (8 ก.ย.58) เวลา 18.30 น. ที่การกีฬาแห่งประเทศไทย (กกท.) หรือสนามราชมังคลากีฬาสถานหัวหมาก ซึ่งคาดว่าจะมีประชาชนเข้าร่วมจำนวนมาก และคาดว่าจะส่งผลกระทบจราจรในถนนรามคำแหงบริเวณทางเข้าสนามกีฬาฯและถนนโดยรอบ ซึ่งประชาชนควรหลีกเลี่ยงถนนดังกล่าวตั้งแต่เวลา 16.00-21.00 น. เพื่อบรรเทาปัญหารถติดสะสม โดยที่จอดรถบริเวณสนามกีฬา และพื้นที่โดยรอบรองรับรถได้เพียง 1,500 คันเท่านั้น จึงขอให้ใช้บริการรถสาธารณะเป็นหลัก.,ขณะที่สถานีตำรวจนครบาลหัวหมาก ขอแจ้งข่าวประชาสัมพันธ์ สำหรับผู้ใช้รถใช้ถนน ขอให้หลีกเลี่ยงเส้นทาง ดังต่อไปนี้,1. ถนนรามคำแหง ขาเข้า-ขาออก ช่วงเวลา 16.00-21.00 น. ,2. ใช้เส้นทางการเลี่ยง ถนนพระราม 9 ถนนศรีนครินทร์ ถนนมอเตอร์เวย์,ทั้งนี้ หากมีข้อสงสัยเกี่ยวกับเส้นทาง สามารถสอบถามได้ที่ สถานีตำรวจนครบาลหัวหมาก โทรศัพท์ 0-2314-3340, 0-2314-0030 พ.ต.ท.กฤษดา สยังกุล สว.จร.สน.หัวหมาก โทรศัพท์ 08-4110-8600,พร้อมกันนี้ ยังแนะนำจุดจอดรถ สำหรับผู้ที่ไม่สะดวกเดินทาง โดยรถยนต์สาธารณะ โดยแบ่งเป็นจุดต่างๆ ดังนี้,1. โซนลำสาลี บิ๊กซี เอ็กซ์ตร้าสุขาภิบาล 3 จอดได้ประมาณ 700 คัน ,2. โซนพระรามเก้า ห้างเดอะไนน์ จอดได้ประมาณ 1,000 คัน ,3. โซนรามคำแหง – ห้างเดอะมอลล์ 2 จอดได้ประมาณ 400 คัน-ห้างเดอะมอลล์ 3 จอดได้ประมาณ 300 คัน-โรงภาพยนตร์เมเจอร์ซินีเพล็กซ์ รามคำแหง จอดได้ประมาณ 200 คัน-บิ๊กซีรามคำแหง จอดได้ประมาณ 700 คัน-โรงภาพยนตร์เมเจอร์ ฮอลลีวู้ด จอดได้ประมาณ 100 คัน-ที่จอดรถเอกชนตรงข้ามประตู 4 กกท. ข้างหมู่บ้านอิสสระ จอดได้ประมาณ 100 คัน
กอง บก.จร. แจ้งสภาพจราจรช่วงเย็นถนนรามคำแหง ขาออก มุ่งหน้า แยกรามคำแหง รถหนาแน่นเคลื่อนตัวได้ช้า ส่วนถนนพระราม 9 ขาออก มุ่งหน้า แยกศูนย์วิจัย รถหนาแน่นท้ายชะลอตัวอยู่ที่แยก อสมท.
จราจร,สภาพจราจร,เช็กจราจร,ตรวจจราจร,การจราจรช่วงเย็น,รามคำแหง,บอลไทยเตะ,รถติดหน้าราม,ถนนรามคำแหง,ข่าว,ไทยรัฐออนไลน์